暮春游火星巖同尹瞻聯句
作者：柳拱辰
朝代：宋

paragraphs: 千里熙醇政，靈岩喜訪尋。
登臨雲擁座，穿徑筍成林。
樂逐天風遠，塵隨宿霧沈。
綺羅紅作隊，冠蓋綠交陰。
下顧關河小，寒知洞壑深。
松枯存舊節，花老見初心。
旌棨嵐光潤，罇罍野氣侵。
朋游敦雅契，吏隠共知音。
□愧翁歸拙，難攀子厚吟。
城樓傳晚角，綺陌騎駸駸。